 Xamar hadda waxa ka talisa dawladda dhexe, AMISOM-ba ha ku xukunto e, waxa qudha ee haatan wiiqayaa waa in aanay Xamar dhaafi karin taasi oo ka dhigan in Xamar waxii ka baxsani yahiin dawlad goboleedyo isku arka in maamulka iyaga marti looga noqdo, waa dawlado ku dhisan qabiillo oo saami reereedna ku leh xukuumadda iyo baarlamanka federaalka sidaana dawladda gudeheeda iyo goboladaba kula dagaalamaya, kuwa ugu awoodda badan ee kuwa kale ku daydaan waa Puntland iyo Jubaland oo Kismaayo ka talisa, dhawaan sarkaal ay dawladda dhexe u dirsatay halkaa ayaa laga soo eryay, mar horreysay wafti dawladda ka socda ayaa garoonka lagu joojiyay ka dibna la masaafuriyay, Puntland wax maamul ah oo ay dawladdu ku leedahay ma jiro mana jirto amni darro aanay uga shaqayn karin ee maamulka ayaa aan ogolayn haddaba dawladda la wada leeyahay haddii aanay gobollada oo dhan ka shaqeyn karin lagana ogolayn maxaa qasab ka dhigaya in ay gobolka Banaadir ka shaqeyso? 